b'\n_START_ARTICLE_\nReese Witherspoon\n_START_SECTION_\nBiografia\n_START_PARAGRAPH_\nReese Witherspoon \xc3\xa9s la segona filla de John i Betty Witherspoon, de la fam\xc3\xadlia de John Witherspoon, que va signar la Declaraci\xc3\xb3 d\'Independ\xc3\xa8ncia dels Estats Units d\'Am\xc3\xa8rica. El seu pare era cirurgi\xc3\xa0 militar especialitzat en otorrinolaringologia i la seva mare infermera. Passa els quatre primers anys de la seva vida a Wiesbaden a Alemanya on el seu pare estava destinat en aquell temps. Despr\xc3\xa9s la fam\xc3\xadlia torna als Estats Units i s\'instal\xc2\xb7la a Nashville (Tennessee)._NEWLINE_Des dels 7 anys, comen\xc3\xa7a a posar per a revistes, despr\xc3\xa9s fa publicitat per a televisions locals. Als 11 anys, guanya un concurs de joves talents._NEWLINE_El 1990, als 14 anys, obt\xc3\xa9 el seu primer gran paper a The Man in the Moon . El seu paper de noia discapacitada \xc3\xa9s ben acollit. Aviat, obt\xc3\xa9 papers en pel\xc2\xb7l\xc3\xadcules m\xc3\xa9s importants com  Jack the Bear  i Kalahari  el 1993._NEWLINE_Diplomada el 1994 en una escola per a noies de Nashville, decideix aparcar la seva carrera per estudiar  literatura anglesa a la Universitat de Stanford. Per\xc3\xb2 enyora els projectors, i accepta dos papers a grans pel\xc2\xb7l\xc3\xadcules: Fear (1996) amb Mark Wahlberg (amb qui va sortir un temps) i Freeway amb Kiefer Sutherland. Encara que cap no tingui un gran \xc3\xa8xit, \xc3\xa9s localitzada per Hollywood i obt\xc3\xa9 de nou grans papers a Pleasantville (1998),  Election  (1999), Sexe intentions (1999) i Water for elephants amb Robert Pattinson el 2011._NEWLINE_El seu paper m\xc3\xa9s conegut \xc3\xa9s el de l\'advocada Ella Woods en la com\xc3\xa8dia Legally Blonde (2001) que la propulsa cap al firmament de Hollywood, i l\'any seg\xc3\xbcent, Sweet Home Alabama confirma la seva popularitat._NEWLINE_El 5 de mar\xc3\xa7 de 2006, en la 78a cerim\xc3\xb2nia dels Oscar a Hollywood, Reese Witherspoon rep l\'Oscar a la millor actriu per a la seva actuaci\xc3\xb3  a Walk the Line, la pel\xc2\xb7l\xc3\xadcula de James Mangold sobre Johnny Cash, on interpreta el personatge de la cantant de country June Carter Cash._NEWLINE_Entre les actrius m\xc3\xa9s populars de la seva generaci\xc3\xb3, \xc3\xa9s la musa de la marca de cosm\xc3\xa8tics Avon - el novembre de 2009, Avon ha llan\xc3\xa7at el perfum \xc2\xabIn Bloom by Reese Witherspoon\xc2\xbb.\n_START_SECTION_\nVida privada\n_START_PARAGRAPH_\nReese  va con\xc3\xa8ixer l\'actor Ryan Phillippe el dia del seu 21\xc3\xa8 aniversari, el mar\xc3\xa7 de 1997. Es prometen el desembre de 1998 i es casen el  5 de juny de 1999 a  Charleston a Carolina del Sud. Han tingut dos fills: una noia, Ava Elizabeth Phillippe (nascuda el  9 de setembre de 1999) i un fill, Deacon Reese Phillippe (nascut el  23 d\'octubre de 2003). L\'octubre de 2006, Reese i Ryan anuncien la seva separaci\xc3\xb3. El mes seg\xc3\xbcent, la parella anuncia que estan  en procediment de divorci citant  "difer\xc3\xa8ncies irreconciliables". El seu divorci va finalitzar l\'octubre de 2007._NEWLINE_El 2007, Reese comen\xc3\xa7a una relaci\xc3\xb3 amorosa amb l\'actor Jake Gyllenhaal. La parella es separa el desembre de 2009._NEWLINE_El febrer de 2010, Reese comen\xc3\xa7a a sortir amb Jim Toth. Anuncien el seu matrimoni el desembre de 2010 i  es casen el  26 de mar\xc3\xa7 de 2011 a Ojai, Calif\xc3\xb2rnia. El mar\xc3\xa7 de 2012, ha estat anunciat que Reese est\xc3\xa0 embarassada del seu primer fill junts - ser\xc3\xa0 el tercer de Reese i el primer amb  Jim._NEWLINE_\xc3\x89s una gran seguidora i amiga de l\'actriu Jennifer Aniston.'